Арадио Sputnik ҟалоит урыстәылатәи FM-диапазон "Эхо Москвы" уаанӡатәи ацәқәырԥақәа рҿы
© Sputnik / Владимир АстапковичСтудия радио Sputnik в "Экспофоруме" накануне открытия Санкт-Петербургского международного экономического форума 2017.
© Sputnik / Владимир Астапкович/
Арадио Sputnik есҽны ишиашоу ицо аефир аҿы рысасцәеи аекспертцәеи Урыстәылеи адунеи аҿи иҟоу актуалтә темақәеи ахҭысқәеи ирыхцәажәоит.
АҞӘА, хәажәкыра 8 - Sputnik. Урыстәыла зегь реиҳа изызхьаԥшуа арадио Sputnik уажәшьҭа уазыӡырҩыр ҟалоит "Эхо Москвы" уаанӡатәи FM-ацәқәырԥақәа рҿы Москва, Москватәи аобласт, Санкт-Петербург, Улан-Уде, Псков, Пермь ҳәа аҳәамҭа ҟалҵеит амедиагәыԥ "Россия сегодня" аредактор хада Маргарита Симониан.
"Ириашоуп аҭоурыхтә иашамра - уажәраанӡа Урыстәыла иҳамамыз FM-ацәқәырԥақәа. Арадио Sputnik уажәшьҭа шықәсқәак ҵуеит қәҿиарала аус ауеижьҭеи, Урыстәыла егьырҭ арадиостанциақәа раасҭа реиҳа изызхьаԥшуа иароуп, Москва, Питер, егьырҭ ақалақьқәа рҿы ҳахьцәырҵуа - иҟалараны иҟаз шьаҿан", - лҳәеит лара.
Арадио Sputnik есҽны ишиашоу ицо аефир аҿы рысасцәеи аекспертцәеи Урыстәылеи адунеи аҿи иҟоу актуалтә темақәеи ахҭысқәеи ирыхцәажәоит. Еицырдыруа аполитологцәеи ажәабжьаԥҵаҩцәеи дырцәажәоит.
Арадио Sputnik аевир аҿы FM-ефир раԥхьатәи амш азы афицратә економика аҿиара Афонд ахеилак ахантәаҩы Герман Клименкои Урыстәыла Адәныҟатәи аусқәа рминистрра Мариа Захаровеи сасцәаны иаҭоуп.
Урысшәала иҭыҵуа арадио Sputnik - урыстәылатәи амедиаҵакыраҿы арадиоконтент рылазырҵәо иреиҳау амаҵзурақәа иреиуоуп. Арадио асаит аартын 2019 шықәса аԥхынразы. Уа ишиашоу ицо аефирқәеи уаанӡа иҭыҵхьаз апрограммақәеи рзыӡырыҩра алшоит. Асаит аҟны иҭрыжьуеит ажәабжьқәа, аналитикатәи автортәи статиақәа Урыстәылеи адунеи аҿи реиҳа ихадоу ажәабжьқәа инарыдҳәаланы. Арадио Sputnik урысшәала иҭнажьуеит жәабала иҷыдоу апроектқәа, урҭ есышықәса аҩаӡара ҳарак змоу апремиақәа ириааиуеит.